বরং এ জুজুর ভয় দেখিয়ে বিএনপিকে ক্ষতিগ্রস্ত করছে জামায়াত। এতে জামায়াতের একটি ভোটও কমবে না, কমবে বিএনপি’র। জামায়াত যা আছে তাই, বরং বিএনপি’র কারনে তারা বাংলাদেশে পুনরায় জায়গা পেয়েছে। আর যুদ্ধাপরাধী জামায়াত দেশের তরুন প্রজন্মর একটি অংশকে পাকিস্তানপন্থী করে তুলতে পেরেছে। যেটা হয়তো সম্ভব হত না। উগ্্র ডানপন্থী ঘরানার কোন রাজনৈতিক দল মুক্তিযুদ্ধ উত্তর বাংলাদেশে থাকার কথা নয়। ডানপন্থী ঘরানার নতুন দল হতে পারতো, স্বাধীন বাংলাদেশকে ধারন করে, সেটা হয়নি। বরং এই দেশে, স্বাধীন একটি দেশে, চিহ্নিত যুদ্ধাপরাধীরা রাজনীতিতে আবার কখনোই সুযোগ পাওয়ার কথা নয়। বঙ্গবন্ধু মাফ করেছেন। যারা ধর্ষণ করেছে, খানসেনাদের তার গ্রামের বধূবনিতাদের তুলে দিয়েছে, গ্রাম জ্বালিয়ে দিয়েছে, শত শত মানুষকে শুধু জমি দখলের লোভে জীবন্ত পুড়িয়ে দিয়েছে, তাদের বঙ্গবন্ধু কেন, আল্লাহ পর্যন্ত মাফ করতে পারেন না। জামায়াতের ওই সময়ের রাজনীতিকদের আর কোন রাজনৈতিক ভবিষ্যত থাকারই কথা নয়। তাদের খন্দকার মুশতাকের মত নীরবে নিভৃতে মৃত্যুর জন্য অপেক্ষা করার কথা, তা হয়নি। কেন?